Spoštovani učenci in učenke!

Prehajamo v tretji teden dela na daljavo. Vesela sem vseh, ki se dela lotevate sproti in mi rešitve in odgovore pošiljate po elektronski pošti: [anica.crne-ivkovic@guest.arnes.si](mailto:anica.crne-ivkovic@guest.arnes.si)

Prvi in drugi teden ste reševali naloge o snovi, ki vam je bila že znana.

Ta teden pa bomo nadgradili snov o gibanju Zemlje. Prav vam bo prišlo znanje o geografski legi, predvsem o poldnevnikih.

Predlagam, da si preberete snov v učbeniku na strani 58 in 59 – Vrtenje Zemlje okoli svoje osi.

Pomembno je, da si zapomniš:

* da se Zemlja zavrti okoli svoje osi vsakih 24 ur,
* da se vrti od ZAHODA proti VZHODU,
* da je Zemljina os nagnjena za 23,5º.

Ko si boš prebral/a snov v učbeniku, boš zvedel/a tudi, zakaj ure na različnih koncih Zemlje kažejo različen čas.

Če imaš možnost, lahko na spletni strani dobiš razlago o tej snovi. Zelo je zanimivo! Pojdi na

[www.iRokusPlus.si](http://www.iRokusPlus.si) (moraš se prijaviti)

spodaj poiščeš predmet GEOGRAFIJA 6 – klik

klik na puščico na črnem polju

poišči snov Gibanje Zemlje

* animacija: Vrtenje Zemlje
* videoposnetek: Časovni pasovi
* animacija: Časovni pasovi
* zelo zanimiva je tudi interaktivna naloga: Časovni pasovi (poskusi jo rešiti – videl/a boš, koliko je ura na različnih koncih sveta). Za lažje delo ti predlagam, da raje odpreš »zemljevid časovni pasovi« (ne globus časovni pasovi).

Ko boš naredil/a vse zgoraj navedeno, reši na strani 64 naloge 1, 2, 3, 4 in 5. Vprašanja in odgovore napiši v zvezek. Pri tem bodi natančen/natančna.

Želim, da ostaneš zdrav/a!

Lep pozdrav

Anica Črne Ivkovič